Държавен вестник, бр. 67, 2019 г., стр. 91

БРОЙ  67	
Д Ъ Р Ж А В Е Н  В Е С Т Н И К 	
СТР.  91  
Бюлетините са подредени в кочан. 
На кочана с бюлетините след откъсване на бюлетината остава поле, в левия край на което е изписан текст 
„Кочан“. На същия ред последователно са изписани наименованието на общината и номерът на изборния район. Под тях е 
изписан текст „Бюлетина за общински съветници“. На следващ ред в десния ъгъл на полето е отпечатан поредният номер 
на бюлетината в кочана. 
Бюлетините са бели, изработени от плътна непрозрачна хартия с тегло 120 г/ м², и са защитени с полиграфическа 
защита. Текстът се отпечатва с черно мастило. 
В горния край на бюлетината се обособява поле, в което на първия ред се изписва наименованието на общината и 
номерът на изборния район, а на следващия ред се изписва текст „Бюлетина за гласуване за общински съветници“. 
В лявата страна на бюлетината се обособяват полета, отделени едно от друго с черна черта, в които на отделни 
редове се изписват последователно: 
- квадратче за поставяне на знак „Х“ или „V“, отразяващ волята на избирателя с химикал, пишещ със син цвят,  в 
което се изписва поредният номер на съответната листа в бюлетината, който може да е до 100; 
- наименованието на партията/коалицията/местната коалиция, посочено в заявлението й за регистрация или 
собственото, бащиното и фамилното име и означението „независим“ (за независимите кандидати). 
Под последния ред с наименование на партия или коалиция или имената на независим кандидат се оформя 
(отпечатва) ред, на който се изписва (отпечатва) “Не подкрепям никого“. Пред текста се отпечатва празно квадратче, 
върху което със знак „Х“ или „V“ се отразява волята на избирателя.  
В бюлетината се включват само наименованията на тези партии, коалиции и местни коалиции, които са 
регистрирали листа за общински съветници в съответната община и имената на независимите кандидати за общински 
съветници. 
Поредните номера в бюлетината на партиите или коалициите се определят от Централната избирателна 
комисия чрез жребий, проведен по ред, определен с решение на ЦИК. При идентичност на партиите или коалициите, 
регистрирали кандидати за общински съветници в съответната ОИК, те имат еднакъв номер в бюлетината за всеки 
отделен вид избор на територията на общината, за който са регистрирали кандидати. Номерата на местните коалиции 
и независимите кандидати следват номерата в бюлетината на партиите и коалициите, съгласно поредността на 
регистрацията на местната коалиция и на независимия кандидат от общинската избирателна комисия. 
В десния край на бюлетината се отпечатват кръгчета, броят на които е равен на броя на членовете на 
съответния общински съвет. В тях със знак „Х“ или „V“ със син химикал се отразява предпочитанието (преференцията) 
на избирателя. Номерът, изписан във всяко кръгче означава поредния номер, с който е регистриран кандидатът в 
кандидатската листа на партията, коалицията или местната коалиция плюс 100. Над кръгчетата се изписва текст 
„Предпочитание (преференция) за кандидат“  
Полетата с партиите, коалициите, местните коалиции и независимите кандидати и полето с предпочитанията 
(преференциите) се разделят с вертикална разделителна сива черта. Под полето с последната листа се отпечатва 
хоризонтална разделителна сива черта. 
Под разделителната черта след последното поле, в което е изписано „Не подкрепям никого“ се оставя бяло поле, в 
десния край на което се отпечатва поредният номер на бюлетината, който съответства на номера, отпечатан в кочана. 
Вляво от него бюлетината се перфорира за откъсване на номера на бюлетината при гласуването. 
На гърба на бюлетината се обособяват 2 места за поставяне печата на съответната СИК.